Bihar board result 2018: बिहार बोर्ड इंटरमीडिएट 2018 की मेरिट सूची में कोई गलत या फर्जी छात्र शामिल न हो जाए, इसके लिए बिहार बोर्ड फूंक-फूंक कर कदम उठा रहा है। रिजल्ट से पहले होनहारों का फिजिकल वेरिफिकेशन शुक्रवार से शुरू कर दिया गया है। पहले दिन लगभग 100 छात्रों को बुलाया गया।इनमें छपरा, नवादा, गया, दरभंगा, जमुई, पटना आदि जिलों के विभिन्न स्कूल और कॉलेजों के होनहार शामिल हैं। पहले दिन विज्ञान के साथ कला और वाणिज्य संकाय के छात्रों को बुलाया गया था। उनका वेरिफिकेशन सुबह 10 बजे से शुरू हुआ और देश शाम तक चला। वेरिफिकेशन के दौरान छात्रों की लिखावट से उनकी उत्तरपुस्तिका का मिलान कराया जा रहा है। विषय संबंधित प्रश्न पूछे जा रहे हैं। वेरिफिकेशन के लिए आए छात्रों को बिहार बोर्ड ने दो-दो सौ रुपये भी आने जाने के लिए दिया है।